
รายงานการประชุมสภาองค์การบริหารส่วนตำบลสวนขัน
การประชุมสมัยวิสามัญที่  ๒/๒๕๕๕
ประจำวันพฤหัสบดี ที่  ๒๘ เดือนมิถุนายน  พ.ศ. ๒๕๕๕
เวลา ๑๐.๐๐ น.
ณ    ห้องประชุมสภาองค์การบริหารส่วนตำบลสวนขัน 

	ประธานสภาฯ
	 อนันต์ สังขะเลขา
	

	๒
	นายไพฑูรณ์  ใยน้อย
	รองประธานสภาฯ
	 ไพฑูรณ์ ใยน้อย

	เลขานุการสภาฯ

	สิทธิศักดิ์ หวัดฐา
	

	๘
	นางจินตนา  นวลละออง
	ส.อบต. หมู่ที่ ๓
	จินตนา  นวลละออง
	

	๙
	นายเชาวลิต  สุมา
	ส.อบต. หมู่ที่ ๓
	เชาวลิต สุมา
	

	๑๐
	 นายวิโชค  จงจิตร
	ส.อบต. หมู่ที่ ๔
	วิโชค จงจิตร
	

	๑๑
	นายสำรวม  คงแก้ว
	ส.อบต.หมู่ที่ ๕

	ส.อบต.หมู่ที่  ๖
	ประสิทธิ์ วงศ์ฤทธิ์
	

	๑๔
	นายเจษฎาพงศ์  จงจิตร
	ส.อบต.หมู่ที่  ๗
	เจษฎาพงศ์ จงจิตร
	

	๑๕
	นายอุทัย  อุบล
	ส.อบต.หมู่ที่  ๗
	อุทัย อุบล
	

	๑๖
	นางจุฑาทิพย์  แสงระวี
	ส.อบต.หมู่ที่  ๘
	จุฑาทิพย์ แสงระวี
	

	๑๗
	นายสุกิจ  ศิริรักษ์
	ส.อบต.หมู่ที่  ๘
	สุกิจ ศิริรักษ์
	

	๑๘
	นางสุจินันท์  ภัทรานุกรม
	ส.อบต.หมู่ที่  ๙
	สุจินันท์ ภัทรานุกรม
	



ผู้เข้าร่วมประชุม
1.  นายไพรินทร์  ใยน้อย
2. นางจุไรวรรณ  ศรีพุฒ
3. นางปัทมา  ปรีชา

๔.นายนคร...
4. นายนคร  สมวงศ์
5. นายวิรัตน์  สันจิตร
6. นายบรรเทา  ทองจิตร		ผู้ใหญ่บ้านหมู่ที่ ๘
เริ่มประชุมเวลา ๑๐.๐๐ น.

เลขานุการสภาฯ		กราบเรียนท่านประธานสภาฯ ท่านนายก ท่านรองนายกฯ ปลัด อบต. ท่านสมาชิก
(นายสัญญา  ศิริวุฒิ)	สภาฯ ผู้ทรงเกียรติทุกท่านและผู้เข้าร่วมการประชุมสำหรับการประชุมวันนี้เป็นการประชุมสภาองค์การบริหารส่วนตำบลสวนขันสมัยวิสามัญที่ ๒/๒๕๕๕ ครั้งที่ ๑ ประจำวันพฤหัสบดี ที่ ๒๘ มิถุนายน พ.ศ.๒๕๕๕ บัดนี้สมาชิกสภาองค์การบริหารส่วนตำบลสวนขันมาประชุมทั้งสิ้น ๑๗ ท่าน ขาด ๑ ท่าน คือ นายอรรถวิทย์  บาลจ่าย สมาชิกหมู่ที่ ๑ เป็นอันว่าครบองค์ประชุมต่อไปขออนุญาตที่ประชุมอ่านประกาศ
ประกาศองค์การบริหารส่วนตำบลสวนขัน
เรื่อง  		ประชุมสภาองค์การบริหารส่วนตำบลสวนขันสมัยสามัญที่ ๒/๒๕๕๕
		อาศัยอำนาจตามมาตรา ๕๓, ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงฉบับที่ ๕ พ.ศ.๒๕๔๖  ประกอบระเบียบกระทรวงมหาดไทยว่าด้วยข้อบังคับสภาท้องถิ่น พ.ศ.๒๕๔๗ ข้อ (๑), ๒๑ จึงประกาศสมัยประชุมสภาองค์การบริหารส่วนตำบลสวนขันสมัยสามัญที่ ๒/๒๕๕๕ ระหว่างวันที่ ๑๖ มิถุนายน ถึงวันที่ ๓๐ มิถุนายน ๒๕๕๕
		จึงประกาศให้ทราบโดยทั่วกัน
			ประกาศ ณ วันที่ ๑๕ มิถุนายน พ.ศ.๒๕๕๕
						(นายอนันต์  สังขะเลขา)
				         ประธานสภาองค์การบริหารส่วนตำบลสวนขัน
ต่อไปขอกราบเรียนท่านประธานสภาฯ ดำเนินการตามระเบียบวาระการประชุมต่อไป ขอกราบเรียนเชิญครับ
ประธานสภาฯ		ขอสวัสดี ท่านนายก ท่านรองนายกฯ ปลัด อบต. ท่านสมาชิกสภาผู้ทรงเกียรติและผู้
(นายอนันต์  สังขะเลขา)	เข้าร่วมการประชุมทุกท่าน วันนี้เป็นการประชุมสภาองค์การบริหารส่วนตำบลสวนขันสมัยสามัญที่ ๒/๒๕๕๕ ครั้งที่ ๑ ประจำวันพฤหัสบดี ที่ ๒๘ มิถุนายน ๒๕๕๕ เพื่อให้เป็นไปตามระเบียบวาระการประชุมก็ขอเชิญเข้าสู่ระเบียบวาระการประชุม
ระเบียบวาระที่ ๑	เรื่องที่ประธานแจ้งให้ที่ประชุมทราบ
1.  เรื่องเบี้ยประชุมตามคำสั่งของกระทรวงมหาดไทยจากการเพิ่มอัตราค่าตอบแทนของสมาชิกและผู้บริหารนโยบายของรัฐบาลให้ตัดเบี้ยประชุมเนื่องจากการเพิ่มอัตราค่าตอบแทนแล้ว

๒.วันนี้...
2. วันนี้ทางสำนักงาน อบต. ไปร่วมงานบำเพ็ญกุศลคุณแม่ของผู้ใหญ่บ้าหมู่ที่ ๖ ตำบลหลักช้าง ขอเชิญท่านสมาชิกทุกท่านเข้าร่วมงานด้วยครับ
ระเบียบวาระที่ ๒	รับรองรายงานการประชุมครั้งที่แล้ว
ประธานสภาฯ		ให้ท่านสมาชิกตรวจดูการบันทึกรายงานการประชุมครั้งที่แล้วสัก ๒ นาที ว่ามีส่วนใดขาดตกบกพร่องตรงไหนบ้างถ้าไม่มีสมาชิกท่านใดเห็นควรรับรองรายงานการประชุมครั้งที่แล้วกรุณายกมือครับ
มติที่ประชุม	รับรองโดยเอกฉันท์
ระเบียบวาระที่ ๓	เรื่องเพื่อทราบ
ประธานสภาฯ	ขอเชิญประธานการจัดการแข่งขันกีฬา อบต.สวนขันคัพ ครั้งที่ ๙ ได้ชี้แจงรายละเอียด
นายสิทธิศักดิ์  หวัดฐา	กราบเรียนท่านประธานสภาฯ ท่านนายก อบต. และสมาชิกผู้ทรงเกียรติทุกท่าน กระผม นายสิทธิศักดิ์  หวัดฐา สมาชิก อบต. ม.๒ ในฐานะประธานจัดการแข่งขัน อบต.สวนขันคัพครั้งที่ ๙ ขอสรุปค่าใช้จ่ายโครงการแข่งขันกีฬา อบต.สวนขันคัพ ครั้งที่ ๙ ซึ่งงบประมาณที่ตั้งไว้ ๓๕๐,๐๐๐ บาท มีดังนี้
1.  ค่าตอบแทนคณะกรรมการตัดสินกีฬา	จำนวนเงิน ๓๗,๑๕๐  บาท
2. ค่าตอบแทนผู้บรรยายเกมส์ฟุตบอล		จำนวนเงิน  ๔,๓๐๐  บาท
3. ค่าจัดทำสนามทุกประเภท			จำนวนเงิน  ๓๐,๐๐๐  บาท
4. ค่าจัดซื้อน้ำดื่ม/น้ำแข็ง			จำนวนเงิน  ๑๐,๐๐๐  บาท
5. ค่าข้าวกล่อง				จำนวนเงิน  ๕,๐๐๐   บาท
6. เงินรางวัลกีฬา				จำนวนเงิน  ๓๘.๕๐๐  บาท
7. ค่าจัดซื้อวัสดุกีฬา				จำนวนเงิน  ๑๔,๐๐๐  บาท
8. ค่าถ่ายรูป/ล้างอัดรูป				จำนวนเงิน  ๖,๐๐๐  บาท
9. ค่าชุดกีฬาและชุดกรรมการ			จำนวนเงิน  ๑๑๖,๒๗๐  บาท
10. ค่าจัดซื้อของใช้นักกีฬา 			จำนวนเงิน  ๔๕,๑๐๐  บาท
11. กิจกรรมสังสรรค์พิธีปิด			จำนวนเงิน  ๔๐,๐๐๐  บาท
		รวมเป็นเงิน			จำนวนเงิน  ๓๔๖,๓๒๐  บาท
		ซึ่ง ๓ รายการ ข้อที่ ๙-๑๑ ไม่สามารถทำเบิกได้จึงเปลี่ยนเป็นการเช่าเต้นท์ โต๊ะ เก้าอี้ จึงขอเรียนชี้แจงรายละเอียดค่าใช้จ่ายแค่นี้ครับ
ประธานสภาฯ 	สมาชิกท่านใดสงสัยเกี่ยกับค่าใช้จ่ายเรื่องกีฬา อบต.สวนขันคัพ ครั้งที่ ๙ เชิญถามได้ครับ
มติที่ประชุม	รับทราบ
ปลัด อบต.	ขออนุญาตที่ประชุมเรียนชี้แจง ๒ เรื่อง
๑.เรื่องค่า...
1.  เรื่องค่าตอบแทนสมาชิกและผู้บริหารระเบียบกระทรวงมหาดไทยว่าด้วยเงินค่าตอบแทนนายกองค์การบริหารส่วนตำบล รองนายกองค์การบริหารส่วนตำบล ประธานสภาองค์การบริหารส่วนตำบล รองประธานสภาองค์การบริหารส่วนตำบล สมาชิกสภาองค์การบริหารส่วนตำบล เลขานุการนายกองค์การบริหารส่วนตำบลและเลขานุการสภาองค์การบริหารส่วนตำบล พ.ศ.๒๕๕๔ โดยที่เป็นการสมครปรับปรุงระเบียบกระทรวงมหาดไทยว่าด้วยเงินค่าตอบแทน นายก อบต. รองนายก อบต. สมาชิก อบต. เลขานุการ อบต. และสเขานุการสภา อบต. พ.ศ.๒๕๔๑ เสียใหม่ ให้เหมาะสมกับสถานการณ์ปัจจุบัน สมาชิกสภาองค์การบริหารส่วนตำบลที่ดำรงตำแหน่งประธานสภา รองประธานสภาฯ หรือเลขานุการสภาฯ ให้รับเงินค่าตอบแทนรายเดือนในตำแหน่งประธานสภาฯ รองประธานสภาฯ หรือ เลขานุการสภาฯ แล้วแต่กรณี ไม่มีสิทธิได้รับเงินค่าตอบแทนรายเดือนสำหรับตำแหน่งสมาชิกสภาองค์การบริหารส่วนตำบลอีก
2. คำสั่งจากอำเภอช้างกลางให้ อบต.ทุกตำบลดำเนินการประชุมประชาคมระดับตำบลเรื่องการยกฐานะ อบต. เป็นเทศบาลตำบลโดยให้มีการจัดการประชุมให้แล้วเสร็จภายในวันที่ ๒ กรกฎาคม ๒๕๕๕ เพื่อชี้แจงรับฟังความคิดเห็นของพี่น้องประชาชนฝากให้สมาชิกสภาทุกหมู่บ้านช่วยประชาสัมพันธ์ให้พี่น้องประชาชนมาร่วมหมู่บ้านละ ๒๐ ท่านในกรณีเรื่องยกฐานะ อบต. เป็นเทศบาลตำบลทั่วประเทศ ขอบคุณครับ
ประธานสภาฯ	ขอบคุณท่านปลัดที่เรียนชี้แจงเกี่ยวกับระเบียบของกระทรวงมหาดไทยครับ
ระเบียบวาระที่ ๔	เรื่องเพื่อพิจารณา
ประธานสภาฯ		๔.๑  พิจารณาร่างแผนพัฒนาองค์การบริหารส่วนตำบลสวนขัน ๓ ปี (๒๕๕๖-๒๕๕๘) ขอเชิญผู้บริหารชี้แจงได้เลยครับ
นายก อบต.	กราบเรียนท่านประธานสภาฯ สมาชิกผู้ทรงเกียรติทุกท่านกระผมนายไพรินทร์ ใยน้อย นายก อบต.สวนขัน ขอเสนอร่างแผนพัฒนาองค์การบริหารส่วนตำบลสวนขัน ๓ ปี (๒๕๕๖-๒๕๕๘) เพื่อให้สภาแห่งนี้ได้พิจารณาตามรายละเอียดในเอกสารท่านสมาชิกมีอยู่แล้ว ขออนุญาตครับ
ประธานสภาฯ	ให้สมาชิกได้ดูรายลเอียดว่ามีอะไรตกหล่นหรือสงสัยอะไรบ้างเชิญถามได้เลยครับ
นายสิทธิ์ศักดิ์  หวัดฐา	กราบเรียนท่านประธานสภาฯ ท่านนายก และสมาชิกผู้ทรงเกียรติทุกท่าน กระผมนายสิทธิศักดิ์ หวัดฐา ส.อบต.ม.๒ ให้ดูหน้าที่ ๗๗ ข้อ ๙ เรื่องโครงการแข่งขันกีฬา อบต.สวนขันคัพ ส่วนตรงนี้กระผมขอปรึกษาว่าแยกเป็น ๒ รายการได้หรือไม่ คือ เรื่องอุปกรณ์กีฬาส่วนหนึ่ง และเรื่องเงินอุดหนุนทั่วไปแต่ละหมู่บ้านอีกส่วนหนึ่ง


เหมือนครั้งที่...
เหมือนครั้งที่เคยจัดที่คลองปีกเหนือครับ ผมคิดว่าน่าจะดีเพื่อให้แต่ละหมู่บ้านได้บริหารจัดการกันเองครับ
นายประทีป  ศิลปรัศมี	กราบเรียนท่านประธานสภาฯ ท่านนายก อบต. และสมาชิกสภาผู้ทรงเกียรติทุกท่าน กระผม นายประทีป ศิลปะรัศมี ส.อบต.หมู่ที่ ๑ ให้ดูหน้าที่ ๑๘ นามสกุล ศิลปรัศมี ไม่มีสระอะ ให้แก้ไขด้วยครับ และหน้าสุดท้ายด้วยครับ ขอบคุณครับ
ปลัด อบต.	ขออนุญาตที่ประชุมเริ่มการแข่งขันกีฬาได้คุยกันถึงปัญหาที่เกิดขึ้นเนื่องจากได้มีการปรับเปลี่ยนเกี่ยวกับระบบการดำเนินการทางสำนักงานตรวจเงินแผ่นดินมาตรวจสอบในปี ๒๕๕๓ มีข้อชี้มูลเรื่องชมรมกีฬาหมู่บ้านต้องทำให้ทาง อบต.สวนขัน ทำเอกสารย้อนหลังไปใหม่เนื่องจากไม่สามารถอุดหนุนให้กับชมรมกีฬาหมู่บ้านได้เนื่องจากชมรมกีฬาหมู่บ้านไม่มีที่ทำการเป็นรูปธรรมไม่เหมือนกับอุดหนุนขอให้หน่วยงานราชการหรือองค์กรเอกชนถ้าท่านสมาชิกต้องการแบบอุดหนุนให้กับชมรมกีฬาหมู่บ้านเหมือนเดิมก็ทำได้แต่ถ้าส่งไปยงจังหวัดเมื่อคณะกรรมการไม่อนุมัติเงินก็แสดงว่าเงินส่วนตรงนั้นก็ขาดหายไปนั้น ก็เกิดปัญหาขึ้น ขอนำเรียนชี้แจงแค่นี้ครับ
ประธานสภาฯ	ขอขอบคุณท่านปลัดที่ได้ชี้แจงเรื่องกีฬาและแนวทางแก้ปัญหา ท่านอื่นมีอะไรอีกหรือไม่ขอเชิญครับ
นายสิทธิ์ศักดิ์  หวัดฐา	กราบเรียนท่านประธานสภาฯ ท่านนายก อบต. และสมาชิกผู้ทรงเกียรติทุกท่าน กระผมนายสิทธิศักดิ์ หวัดฐา ส.อบต.ม.๒ ให้สมาชิกเปิดดูหน้า ๗๘ ข้อที่ ๑๖ ก่อสร้างศาลาพ่อท่านคล้ายวาจาสิทธิ์ ผมไม่แน่ใจว่าสร้างอยู่ในส่วนไหน สถานที่ไม่ได้ระบุให้ชัดเจนไม่ทราบสร้างที่ไหนครับ
ประธานสภาฯ	เชิญผู้บริหารช่วยแจ้งสถานที่ก่อสร้างด้วยครับ
นายก อบต.	กราบเรียนท่านประธานสภาฯ สมาชิกผู้ทรงเกียรติทุกท่าน กระผมนายไพรินทร์  ใยน้อย นายก อบต.สวนขัน ตามที่สมาชิกสอบถามฝากท่านประธานมายังผู้บริหารสถานที่ก่อสร้างศาลาพ่อท่านคล้ายวาจาสิทธิ์คือหน้าองค์การบริหารส่วนตำบลสวนขัน ครับ
ประธานสภาฯ	มีสมาชิกท่านใดสงสัยอะไรอีกหรือไม่ถ้าไม่มีขอเชิญเลขานุการสภาฯ
เลขานุการสภาฯ	กราบเรียนท่านประธานสภา ท่านนายก อบต. รองนายก ปลัด อบต. และสมาชิกผู้ทรงเกียรติทุกท่านพร้อมด้วยผู้เข้าร่วมประชุม บัดนี้มีสมาชิกอยู่ในที่ประชุมทั้งสิ้น ๑๔ ท่าน ถือว่าครบองค์ประชุมครับ ขอเชิญท่านประธานฯ
ประธานสภาฯ	สมาชิกท่านใดเห็นชอบแผนพัฒนาองค์การบริหารส่วนตำบลสวนขัน ๓ ปี (๒๕๕๖-๒๕๕๘) กรุณายกมือครับ
มติที่ประชุม	เห็นชอบโดยเอกฉันท์
ประธานสภาฯ	๔.๒  พิจารณารับโอนระบบประปาหมู่บ้าน หมู่ที่ ๔ จากองค์การบริหารส่วนจังหวัดนครศรีธรรมราช ขอเชิญสมาชิกหมู่ที่ ๔ ได้เรียนชี้แจงรายละเอียดครับ
นายไพฑูรณ์  ใยน้อย	กราบเรียนท่านประธานสภาฯ ท่านนายก ท่านรองนายก ปลัด และสมาชิก
ผู้ทรงเกียรติ...
ผู้ทรงเกียรติทุกท่าน กระผมนายไพฑูรณ์  ใยน้อย ส.อบต.ม.๔ เรื่องการรับโอนระบบประปาหมู่บ้านหมู่ที่ ๔ ซึ่งโครงการดังกล่าวสร้างแล้วเสร็จเมื่อวันที่ ๑๔ ก.ย. ๒๕๔๘ งบประมาณดำเนินการ ๙๕๑,๑๔๙ บาท ซึ่งเป็นโครงการขององค์การบริหารส่วนจังหวัดนครศรีธรรมราช วัตถุประสงค์เพื่อให้ชาวบ้านในพื้นที่ หมู่ที่ ๔ และหมู่ที่ ๕ ได้ใช้น้ำที่สะอาด เพื่ออุปโภค บริโภค อย่างพอเพียง ผมเห็นด้วยว่าควรรับโอนระบบประปาหมู่บ้านหมู่ที่ ๔ เนื่องจาก
1.  อบต.สวนขันมีบุคลากรที่จะดูแลระบบประปาอยู่แล้ว
2. เวลามีอุปกรณ์เสียหายจะได้ดำเนินการได้รวดเร็วอย่างทันท่วงที 
ขอบคุณครับ
ปลัด อบต.		ระบบประปาหมู่บ้านหมู่ที่ ๔ ปัจจุบันมีคณะกรรมการจัดการน้ำอยู่จึงได้บริหารจัดการกันเองโดยองค์การบริหารส่วนจังหวัดได้ควบคุมดูแลอยู่การโอนงบระบบประปาต้องมี
1.  ต้องมีมติประชาคมของหมู่บ้าน
2. ผังระบบท่อเมนจ่ายน้ำ
3. ผังมาตรวัดน้ำ (มิเตอร์)
4. รายชื่อผู้ใช้น้ำทั้งหมด
5. เลขมาตรวัดครั้งล่าสุด
นายวิโชค  จงจิตร	กราบเรียนท่านประธานสภาฯ ท่านนายก อบต. และสมาชิกผู้ทรงเกียรติทุกท่าน กระผมนายวิโชค จงจิตร ส.อบต.หมู่ที่ ๔ ระบบประปาของหมู่ที่ ๔ ได้มีการจัดตั้งกลุ่มผู้ใช้น้ำเมื่อ พ.ศ.๒๕๕๑ ได้มีการดำเนินการอยู่แต่ช่วงหลังอุปกรณ์เสียหายเกินความสามารถของคณะกรรมการกลุ่มที่จะซ่อมแซมช่วงแรก ๆ การบริหารจัดการก็ได้กำไรอยู่แต่พออุปกรณ์เสียหายประมาณ ๒ ปีแล้ว ทางกลุ่มไม่มีงบประมาณที่จะซ่อมแซมเพราะเกินกำลังความรับผิดชอบทางคณะกรรมการกลุ่มมีมติพร้อมที่จะโอนระบบประปาหมู่บ้านให้กับ อบต.สวนขันดูแล ส่วนเอกสารจะให้ทางคณะกรรมการจัดหามาให้ขอบคุณครับ
นายก อบต.	กราบเรียนท่านประธานสภาฯ และสมาชิกผู้ทรงเกียรติทุกท่านกระผมนายไพรินทร์ ใยน้อย นายก อบต.สวนขัน การรับโอนระบบประปาของหมู่ที่ ๔ ยังไม่มีการประสานงานกับ อบจ. ระบบประปาที่เสียหายทาง อบจ.ก็มาดำเนินการซ่อมแซมเปลี่ยนใหม่แล้ว แต่เนื่องจากยังมีหนังสือร้องเรียนของหมู่ที่ ๔ ไปยัง อบจ. ทาง อบต.สวนขันก็ไม่ได้นิ่งนอนใจ ก็ได้ดำเนินการประสานงานจนระบบก็สามารถใช้ได้ แต่ขณะนี้สิ่งที่ควรดำเนินการนั้นคือในสภาแห่งนี้ควรรับโอนระบบประปาของหมู่ที่ ๔ หรือไม่ ส่วนระหว่างหมู่บ้านกับ อบต. ก็จะหารือกันทีหลัง การรับโอนทาง อบต. 

จะประสาน...
จะประสานงานแจ้งไปยัง อบจ. แล้วจะแจ้งให้ทางหมู่ที่ ๔ รับทราบ ส่วนเรื่องเอกสารตามที่ท่านปลัดแจ้งไปก็ให้ทางหมู่ที่ ๔ รับทราบ ส่วนเรื่องเอกสารตามที่ท่านปลัดแจ้งไปก็จะหารือกับทางคณะกรรมการกลุ่มผู้ใช้น้ำอีกที ครั้งนี้ให้สภาได้พิจารณาในการรับโอนก่อนขอบคุณครับ
ประธานสภาฯ	ทางสมาชิกของหมู่ที่ ๔ และท่านปลัด พร้อมกับท่านนายกก็ได้ชี้แจงในส่วนของรายละเอียดไปแล้ว ผมก็จะขอมติของสมาชิกท่านใดเห็นสมควรรับโอนระบบประปาหมู่บ้าน หมู่ที่๔ จากองค์การบริหารส่วนจังหวัดนครศรีธรรมราชกรุณายกมือครับ
มติที่ประชุม	เห็นควรรับโอนเป็นเอกฉันท์
ประธานสภาฯ	๔.๓  พิจารณารับโอนระบบประปาหมู่บ้าน หมู่ที่ ๒ จากคณะกรรมการกลุ่มผู้ใช้น้ำหมู่ที่ ๒ ขอเชิญตัวแทนของหมู่ที่๒ ชี้แจงครับ
นายสิทธิ์ศักดิ์  หวัดฐา	กราบเรียนท่านประธานสภาฯ ท่านนายก ท่านรองนายก ท่านปลัด และสมาชิกผู้ทรงเกียรติทุกท่าน กระผมนายสิทธิศักดิ์ หวัดฐา ส.อบต.หมู่ที่๒ ที่จริงแล้วระบบประปาของหมู่ที่ ๒ ก็เหมือนกับหมู่ที่ ๔ แต่หน่วยงานที่รับผิดชอบคือกรมทรัพยากรน้ำ สิ่งที่มีปัญหานั้นคือ การเพิ่มหรือการขยายหมู่บ้านของจำนวนประชากรน้ำไม่มีกำลังส่งที่เพียงพอ ทางคณะกรรมการกลุ่มผู้ใช้น้ำจึงมีแนวความคิดที่จะโอนให้ อบต.ดูแลเกี่ยวกับการบริหารจัดการน้ำ ผมเห็นด้วยที่จะโอนระบบประปาหมู่บ้านให้ อบต.ดูแล ขอบคุณครับ
ประธานสภาฯ	ตัวแทนของหมู่ที่ ๒ ก็ได้ชี้แจงรายละเอียดเกี่ยวกับการโอนระบบประปาหมู่ที่ ๒ ให้กับ อบต. ไม่ทราบท่านใดมีอะไรสงสัยอีก เชิญครับ
ปลัด อบต.	ขออนุญาตที่ประชุมน้ำเรียนชี้แจงเกี่ยวกับจำนวนน้ำปริมาณน้ำและจำนวนครัวเรือนที่ใช้ หมู่ที่ ๘ มีปัญหาการจ่ายน้ำไม่เพียงพอก็เนื่องจากการขยายเขตประปาไปอยู่ที่สูงจึงทำให้น้ำไม่มีแรงดันที่สูงจึงไม่สามารถใช้น้ำได้เพียงพอหรือทั่วถึง เพราะน้ำจะไปลงอยู่ที่ต่ำมากกว่ากำลังส่งดีกว่า ส่วนหมู่ที่ ๒ เช่นเดียวกันทางหมู่บ้านได้ใช้งบของ SML มาขยายท่อเห็นเติมจึงทำให้น้ำที่ส่งไปไม่เพียงพอกับจำนวนครัวเรือนขอบคุณครับ
นายสิทธิศักดิ์  หวัดฐา	กราบเรียนท่านประธานสภาฯ ท่านนายก และสมาชิกผู้ทรงเกียรติทุกท่าน กระผมนายสิทธิศักดิ์ หวัดฐา ส.อบต.หมู่ที่ ๒ จริง ๆ แล้วน้ำอุปโภคบริโภคปัญหาที่ครัวเรือนได้ใช้น้ำไม่เพียงพอเนื่องจากการขยายเขตระบบประปา ปัญหาเหล่านี้เมื่อทางหมู่บ้านโอนให้ อบต.ดูแลแล้วไม่ทราบว่าทาง อบต. จะดำเนินในการบริหารจัดการน้ำได้อย่างไรจึงจะได้ใช้น้ำกันอย่างทั่วถึงและเพียงพอ
นายก อบต.	กราบเรียนท่านประธานสภาฯ ท่านสมาชิกผู้ทรงเกียรติทุกท่าน กระผมนายไพรินทร์  ใยน้อย นายก อบต.สวนขัน ขณะนี้ทาง อบต. ก็ได้อยู่แลประปาหมู่บ้านอยู่หลายตัวแต่ส่วนหมู่ที่ ๒ หากรับโอนมา คาดว่าได้ทราบข้อมูลมาบ้างแล้วทาง อบต. จะให้ทางส่วนที่รับผิดชอบไปสำรวจใหม่ เนื่องจากไม่ทราบว่าจะมีน้ำรั่วหรือไม่ก็จะแก้ปัญหาให้

ถูกต้องและ...
ถูกต้องและจะขออนุมัติจังหวัดเพื่อรับพนักงานมาดูแลในส่วนตรงนี้ให้ทั่งถึง
ประธานสภาฯ	ไม่ทราบว่ามีท่านใดจะสอบถามอะไรอีกหรือไม่ เชิญครับ
นายประทีป  ศิลปะรัศมี	กราบเรียนท่านประธานสภา ท่านนายก และสมาชิกผู้ทรงเกียรติทุกท่าน กระผม นายประทีป ศิลปรัศมี ส.อบต.ม.๑ ขอเพิ่มเติมจากท่านนายกเรื่องรับพนักงานเพิ่มอยากจะขอให้ทาง อบต. เพิ่มพนักงานในแผนกช่างไฟฟ้าได้ใหม่เพื่อจะได้ดูแลระบบไฟฟ้าในส่วนต่าง ๆ เสียหรือชำรุดขอบคุณครับ
นายก อบต.	กราบเรียนท่านประธานสภาฯ ท่านสมาชิกผู้ทรงเกียรติทุกท่าน กระผมนายไพรินทร์ ใยน้อย นายกองค์การบริหารส่วนตำบลสวนขัน ตามที่ท่านสมาชิกได้สอบถามมา ผมถือว่าในส่วนตรงนี้มีความจำเป็นมากเพราะทาง อบต. ยังไม่มีช่างที่ให้ความรู้ในด้านไฟฟ้าขอรับปากว่าจะดำเนินการตามที่ท่านสมาชิกขอมา ขอบคุณครับ
ประธานสภาฯ	ไม่ทราบมีสมาชิกท่านใดสงสัยอะไรอีกหรือไม่ ถ้าไม่มีสมาชิกท่านใดเห็นควรรับโอนระบบประปาหมู่บ้านหมู่ที่ ๒ จากคณะกรรมการกลุ่มผู้ใช้น้ำหมู่ที่ ๒ กรุณายกมือครับ
มติที่ประชุม	เห็นควรรับโอนเป็นเอกฉันท์
ระเบียบวาระที่ ๕	เรื่องอื่น ๆ (ถ้ามี)
ประธานสภาฯ		มีสมาชิกท่านใดสอบถามอะไรบ้าย เชิญครับ
นายก อบต.		กราบเรียนท่านประธานสภาฯ ท่านสมาชิกผู้ทรงเกียรติทุกท่าน กระผม นายไพรินทร์ ใยน้อย นายก อบต.สวนขัน ขอเรียนต่อท่านประธานสภาฯ ว่าจากปัญหาที่เพิ่มขึ้นในหลาย ๆ ด้านที่มีอยู่ทาง อบต. กำลังดำเนินการโดยเฉพาะเรื่องขยะมูลฝอยที่มีปัญหาคือการจัดเก็บทาง อบต. ได้รับความร่วมมือจากประชาชนน้อยมากโดยเฉพาะเรื่องค่าใช้จ่ายในการทิ้งขยะหากจุดใดไม่เสียค่าใช้จ่ายไม่ทราบว่าจะให้ทาง อบต. จะดำเนินการอย่างไร และให้ทางสมาชิกแต่ละหมู่บ้านช่วยเสนอแนะจุดทิ้งขยะจะได้นำถังขยะไปวางไว้ในที่รถเข้าสะดวกฝากให้ช่วยกันร่วมมือร่วมใจกันในการรักษาความสะอาดช่วยกันดูแล ขอบคุณครับ
นายสิทธิ์ศักดิ์  หวัดฐา	กราบเรียนท่านประธานสภาฯ ท่านนายก และสมาชิกผู้ทรงเกียรติทุกท่าน กระผมนายสิทธิศักดิ์ หวัดฐา ส.อบต.ม.๒ เรื่องการจัดเก็บขยะมูลฝอยส่วนใหญ่จะมีปัญหาทุกหมู่บ้านส่วนเรื่องถังขยะที่เข้าไปถึงขอแนะนำให้ทาง อบต. ทำแบบสอบถามเพื่อได้ทราบถึงปัญหาเกิดจากอะไรแล้วนำมาวิเคราะห์แก้ไขขอบคุณครับ
นายก อบต.	กราบเรียนท่านประธานสภาฯ ท่านสมาชิกผู้ทรงเกียรติทุกท่าน กระผมนายไพรินทร์ ใยน้อย นายก อบต.สวนขัน ขอกราบเรียนว่าปัญหาเรื่องการสื่อสารอาจผิดพลาดกันบ้าง ทาง อบต. ได้ทำโครงการศึกษาดูงานที่จังหวัดเชียงใหม่ก็มีสมาชิกหลายท่านไปร่วมกันเกี่ยวกับการกำจัดขยะมูลฝอยและมีแนวคิดจะไปพบปะทุกหมู่บ้านเพื่อรณรงค์

เรื่องความสะอาด...
เรื่องความสะอาดจะทำเป็นหมู่บ้านนำร่องหากจัดทำแผนออกพื้นที่เสร็จจะแจ้งให้สมาชิกทราบอีกที สิ่งที่เป็นปัญหาทาง อบต. พร้อมที่จะดำเนินการ ขอบคุณครับ
นายนคร สมวงค์	กราบเรียนท่านประธานสภาฯ ท่านรองนายก ปลัด อบต. และสมาชิกผู้ทรงเกียรติทุกท่าน กระผม นายนคร สมวงศ์ เลขานุการนายก อบต. จากการที่กระผมได้ไปศึกษาดูงานที่จังหวัดเชียงใหม่ ผมมีความคิดว่าน่าจะนำมาปฏิบัติเป็นหมู่บ้านนำร่องสัก ๒-๓ หมู่บ้าน น่าสนใจมากครับ ผมได้ปรึกษากับท่านสมาชิกหลายท่านและกลุ่มของแม่บ้านที่ไปร่วมศึกษาดูงานด้วยกันสำหรับงบประมาณที่ใช้ไม่เยอะ ขอบคุณครับ
ประธานสภาฯ	ก็ขอขอบคุณทุกท่านครับที่เรียนเสนอเกี่ยวกับเรื่องการจัดเก็บขยะมูลฝอยผมเห็นด้วยถือว่าเป็นเรื่องที่ดีและก็เรื่องการจัดทำแผนเกี่ยวกับเรื่องการจัดเก็บขยะมูลฝอยที่ท่านนายกแจ้งมาเพื่อที่จะไปลงพื้นที่ทุกหมู่บ้านผมก็เห็นด้วยไม่ทราบสมาชิกท่านใดมีอะไรอีกหรือไม่ถ้าไม่มีผมขอปิดประชุมครับ

ปิดประชุมเวลา ๑๑.๑๘ น.

